
Незванични превод

[bookmark: _GoBack]Подкомитет за спречавање мучења и других окрутних, нехуманих или понижавајућих поступања или кажњавања СПТ

Савети Подкомитета за спречавање мучења према државама чланицама и националним превентивним механизмима, који се односе на пандемију Коронавируса
(усвојено 25. марта 2020.)
I.Увод
1. У периоду од неколико кратких недеља Коронавирус (KОВИД-19) је имао велики утицај на свакодневни живот, многи су се суочили са строгим ограничењима слободе кретања и личних слобода, како би омогућили властима бољу борбу против пандемије спровођењем хитних мера институција јавног здравља. 
2. Лица лишена слободе чине посебно рањиву групу, због природе ограничења која су им већ постављена и њиховог ограниченог капацитета за предузимање мера предострожности у затворима и другим притворским установама, од којих су многа пренасељена и нездрава, са растућим акутним проблемима.
3. У неколико земаља мере предузете за борбу против пандемије у местима лишења слободе већ су довеле до поремећаја унутар и изван притворских објеката и до губитка живота. С тим у вези, од суштинског је значаја да државне власти у потпуности узму у обзир сва права лица лишених слободе и њихових породица, те притворског и здравственог особља приликом предузимања мера за борбу против пандемије.
4. Мере предузете да помогну у решавању ризика за притворенике и особље у местима притвора треба да одражавају приступ утврђен у овом савету, а посебно принципе „не штети“ и „”еквивалента бриге“. Такође је важно да постоји транспарентна комуникација са свим лицима лишеним слободе, њиховим породицама и медијима, у вези са предузетим мерама и разлозима за њих.
5. Забрана мучења, окрутног нечовечног или понижавајућег поступања или кажњавања не може бити дерогирана, чак ни током изузетних околности и ванредних ситуација које угрожавају живот нације.[footnoteRef:1] СПТ је већ издао смернице које потврђују да формална места карантина спадају у мандат ОПЦАТ-а.[footnoteRef:2] То неумољиво прати то да су и друга места, које лица не могу да напусте из сличних разлога спадају у делокруг мандата ОПЦАТ-а и тиме у сферу надзора и СПТ-а и националних превентивних механизама (НПМ-а), успостављених у оквиру ОПЦАТ-а. [1:  1 Vidi UNCAT, član 2 (2) i ICCPR, članke 4 i 7.]  [2:  Saveti Pododbora za sprečavanje mučenja Nacionalnog preventivnog mehanizma Ujedinjenog Kraljevstva Velike Britanije i Severne Irske u vezi sa obaveznom karantinom za Koronavirus, usvojen na 40. zasedanju (10. do 14. februara 2020.), dostupan na https://vvv.ohchr.org/Documents/HRBodies/OPCAT/NPM/2020.03.03-Advice_UK_NPM.pdf] 

6. Бројни НПМ-ови су затражили од СПТ-а савет за  даље поступање у вези са њиховим одговором на ову ситуацију. Наравно, као самостална тела, НПМ-ови су слободни да одреде како најбоље да одговоре на изазове које поставља пандемија у оквиру својих надлежности. СПТ остаје на располагању да одговори на било који специфичан захтев за смернице који се од њега могу тражити. СПТ је свестан да су бројне глобалне и регионалне  организације већ издале бројне вредне изјаве које  упућују на разматрање државама чланицама и НПМ-овима.[footnoteRef:3],[footnoteRef:4] Сврха ових савета је да такође пруже опште смернице у оквиру ОПЦАТ-а за све који су одговорни и предузимају превентивне посете местима лишења слободе. [3:  Vidi, na primer, „Pripremljenost, sprečavanje i kontrola COVID-19 u zatvorima i drugim mestima pritvora - Privremene smernice, 15. marta 2020.“ izdate od WHO i „Izjava o principima koji se odnose na postupanje sa licima lišenim slobode u kontekstu pandemije koronavirusne bolesti (COVID-19) od strane Evropskog komiteta za sprečavanje mučenja „20. marta 2020. CPT / Inf (2020) 13 (19. marta 2020.).]  [4:  Pogledajte CPT / Inf (2020) 13 (19. mart 2020.) dostupan a20vvv.coe.int/en/veb/cpt/-/covid-19-council-of-europe-anti-torture-committee-isissue-statement-of- principi koji se odnose na liječenje lica lišenih slobode-] 

7. СПТ жели да нагласи да иако ће на начин на који се спроводи превентивна посета готово сигурно утицати неопходне мере предузете у интересу јавног здравља, то не значи да превентивне посете треба да престану. Напротив, потенцијална изложеност ризику злостављања са којим се суочавају лица у притворима може да се повећа као резултат таквих предузетих јавноздравствених мера. СПТ сматра да би НПМ требали наставити да предузимају посете превентивног карактера, поштујући неопходна ограничења у начину на који се врше њихове посете. У овом тренутку од посебне је важности да НПМ учини све да се предузму ефикасне мере за смањење могућности да притвореници трпе облике нечовечног и понижавајућег поступања као резултат реалног притиска са којима се срећу затворски системи и њихове управе.

II.    Мере које треба да предузму власти у вези са свим местима лишења слободе,   укључујући притворске објекте, имиграциони притвор, затворене избегличке кампове, психијатријске болнице и друга медицинска окружења

8. Неупитно је да је држава одговорна за здравствену заштиту оних које држи у притвору и да има обавезу бриге према сваком притвору и здравственом особљу. Правила Нелсона Манделе јасно говоре да „… Затвореници треба да уживају исте стандарде здравствене заштите који су доступни у заједници и да би требали да имају приступ неопходним здравственим услугама бесплатно, без дискриминације на основу њиховог правног статуса“. [footnoteRef:5] [5:  Standardna minimalna pravila Ujedinjenih nacija za postupanje sa zatvorenicima (Pravila Nelsona Mandele), UN Doc A / RES / 70/175 (17. decembar 2015.), pravilo 24 (1).] 

9. С обзиром на повећан ризик од заразе између особа које су у затвору и другим видовима притвора, СПТ позива све државе да:

1) врше хитне процене ризика да би се идентификовали они који су у највећем ризику унутар затворене популације и узимајући посебно у обзир све посебне угрожене групе;
2) смање затворску и другу притворску популацију, где год је то могуће, применом шема раног, привременог пуштања на слободу за оне притворенике за које је то могуће, узимајући у обзир не притворске мере, назначене у Токијским правилима;
3) ставе посебан нагласак на места притвора где је попуњеност већа од планиране и где се службени капацитет заснива на квадратном метру по особи, који не дозвољава социјално дистанцирање у складу са стандардним смерницама које су дате целокупној популацији;
4) преиспитају све случајеве притвора пре суђења како би се утврдило да ли је то стриктно потребно у светлу превладавајућег ванредног стања здравља и проширити примену института кауције за све случајеве осим најозбиљнијих;
5) преиспитају употребу имиграционог притвора и затворених избегличких кампова у циљу смањења њихове популације на најнижи могуćи ниво; 
6) пуштање из притвора треба да буде подвргнуто прегледу како би се обезбедило да се предузму одговарајуćе мере за оне који су или позитивни или су посебно рањиви на инфекцију;
7) осигурају да су сва ограничења постојећих режима сведена на минимум, сразмерна природи хитне здравствене заштите и у складу са законом; 
8) осигурају да постојећи механизми за притужбе остану функционални и ефикасни; 
9) осигурају поштовање минимума захтева за дневно вежбање напољу, истовремено узимајући у обзир мере неопходне за борбу против тренутне пандемије; 
10)  осигурају да се свима који остану у притвору обезбеди довољно бесплатних средстава и потрепштина како би се притвореницима омогуćио исти ниво личне хигијене, који прати целокупно становништво; 
11) како су режими посета ограничени из здравствених разлога, осигурају довољне алтернативне заменске методе да затвореници одржавају контакт са породицама и спољним светом, на пример, телефоном, интернет / е-поштом, видео комуникацијом и другим одговарајуćим електронским средствима. Такви контакти требају бити и олакшани и препоручени, чести и бесплатни; 
12) омогуће члановима породице или рођацима да наставе да достављају храну и друге потрепштине затвореницима, у складу са локалном праксом и уз поштовање неопходних заштитних мјера;
13) оне који су у највећем ризику унутар преостале затворске популације, сместе на начине који одражавају тај повећани ризик, истовремено поштујући њихова права у затвору;
14) спрече употребу медицинске изолације у сврху дисциплинске изолације; медицинска изолација мора бити индикована на независној медицинској процени, сразмерна, временски ограничена и подложна контроли; 
15)  затвореницима пружају медицинску негу, којима је то потребно, изван притворског објекта, кад год је то могуће;
16) осигурају да основне заштитне мере против злостављања (укључујући право приступа лекару по свом избору, правну помоћ и како би се осигурало да су треćа лица обавештена о притвору) остају доступне и применљиве, без обзира на ограничења приступа;
17) осигурају да сви притвореници и особље добију поуздане, тачне и ажурне информације о свим предузетим мерама, њиховом трајању и разлозима за њих;
18) осигурају да се предузму одговарајуће мере за заштиту здравља притворског и медицинског особља и да буду правилно опремљени и подржани у извршавању својих дужности; 
19) омогуће  одговарајућу психолошку подршку свим притвореницима и особљу на које ове мере утичу; и 
20) осигурају, ако је применљиво, да се, сва горе наведено примени и према пацијентима који су без своје сагласности смештени у психијатријске болнице.
III. Мере које власти треба да предузму у вези са у службеним местима карантина
       10. СПТ је већ коментарисао ситуацију оних који су смештени у карантин, у својим претходним Саветима[footnoteRef:6]. Овоме би се додало још: [6:  Vidi gore, n 2.] 

1) они који су привремено смештени у карантин морају у свако доба бити третирани као слободна лица, осим ограничења која им се нужно постављају, у складу са законом и на основу научних доказа, у карантинске сврхе;
2) они не треба да буду виђени или третирани као да су затвореници;
3) објекти одређени за карантин треба да буду довољне величине и да дозвољавају  унутрашњу слободу кретања и низ сврховитих активности; 
4) комуникација са породицама и пријатељима треба да се подстиче и олакшава;
5) будући да су карантини de facto облик притвора, свим смештеним лицима  треба омогућити да користите основне заштитне мере против злостављања, укључујући информације о разлозима за њихово смештање у карантин, право приступа лекару по избору, на правну помоћ и осигурати да је треćа страна (породица или друга особа по избору) обавештена о томе да се налазе у карантину, на начин у складу са њиховим статусом и ситуацијом; 
6) да се предузимају све одговарајуће мере да они који су у карантину или су били у карантину, не трпе било који облик маргинализације или дискриминације, укључујући и онда кад се врате у заједницу; и
7) треба да буде на располагању одговарајућа психолошка подршка, за оне којима је потребна, за време и после њиховог издвајања.
IV. Мере које треба да предузме НПМ
11. НПМ – ови би требало да наставе са вршењем свог мандата посета за време пандемије коронавируса, иако ће за начин на који то чине, можда морати да узму у обзир законита ограничења која су тренутно наложена за социјалне контакте. НПМ-овима се не може у потпуности ускратити приступ службеним местима притвора, укључујуćи карантинима, без обзира што су привремена ограничења прихватљива, у складу са чланом 14 (2) ОПЦАТ-а. 
12. Циљ ОПЦАТ-а, како је утврђено у члану 1, јесте „успостављање система редовних посета“, а сврха, како је утврђено у Преамбули, је „заштита лица лишених слободе од мучења и других нечовјечних или понижавајуćих поступања или кажњавања “, а ово је обавеза уврђена међународним правом које се неможе дерогирати. У тренутном контексту, ово сугерише да су НПМ-ови обавезни да осмисле начине испуњавања свог превентивног мандата у односу на места притвора, са смањеним социјалним контактом, али који ипак нуде ефикасне могућности за превентивно ангажовање.
          13.Такве мере могу обухватати: 
1) Разговарање са релевантним националним органима о примени и деловању мера за ублажавање, као што је наведено у поглављима II и III горе; 
2) повећати прикупљање и контролу података који се односе на места притвора, појединачно и заједно; 
3) коришћењем електронске комуникације са онима у притворским местима; 
4) успостављање 'врућих линија' НПМ-а у местима притвора и обезбеђивање е-поште и поштанских средстава;
5) праћење постављања нових / привремених места притвора; 
6) побољшање дистрибуције информација о раду НПМ-а у местима притвора и обезбеђивање канала који омогућавају брзу и поверљиву комуникацију;
7) Тражење контакта са трећим лицима (нпр. породицама и адвокатима) која могу бити у могућности да пруже додатне информације о ситуацији у местима притвора; и 
8) Јачање сарадње са невладиним и хуманитарним организацијама које раде са онима који су лишени слободе.

V. Закључак 
14.Није могуће тачно предвидети колико ће дуго трајати тренутна пандемија или колика  ćе бити њена пуна дејства. Оно што је јасно већ сада јесте да већ има дубок ефекат на све чланове друштва и наставиће са тим током дужег времена које предстоји. СПТ и НПМ морају имати на уму принцип „не штети“ током обављања свог посла. То може значити да би НПМ требало да прилагоди своје методе рада тако да у ситуацији узрокованој пандемијом, заштите јавност, притворенике, особље у притвору и себе. Главни критеријум мора бити ефикасност у обезбеђивању спречавања лошег поступања са онима који подлежу мерама задржавања. Параметри превенције су проширени ванредним мерама које су државе морале да предузму. Одговорност је СПТ-а и НПМ-а да маштовито и креативно одговоре на нове изазове са којима се сусрећу током реализације својих мандата ОПЦАТ.
